Lolland-Falsters Stifts-Tidende, 1825-12-06
Jndenlandsk. Høivandet ved Kramnitze og Rødbye Natten til den 1ste dennes, var frygteligere og meere vidt omgribende, end man troede ved første Fortælling. Først henad Morgenstunden, omtrent mellem Kl. 3 og 4, da Stormen havde lagt sig, bemærkede enkelte Beboere i Rødbye, at Vandet begyndte at stige ualmindelig hurtig. Jnden en Time viste det sig i Gaderne og lige saa hurtig omflød Byens nordre Side saa aldeles, at det gik over Landeveien østen for samme. Nu trængte det ind i Byen saavel fra Nord som Øst. J den søndre Deel, især ved Vester- og Frue-Gade, hvor Byen er lavest, stod Værelserne under Vand, og gamle Folk og Børn maatte, for at undgaae den dem truende Livsfare, (thi indtil Kl. 7 om Morgenen vedblev Vandet at stige) transporteres paa Vogne til mindre farlige Steder. Adskillige bleve først vækkede af deres Søvn da Vandet indfandt sig i Sengene. Endnu manglende Dagens Lys, syntes Faren saameget større, og da Menneskers Raaben om Hjælp, og Creaturernes Hylen i Staldene, hvor Vandet stod meget høit, blandede sig imellem hinanden, steeg Angesten end mere. Ved Daggry, omtrent Kl. 7, var Vandet paa sit høieste Punct, og saavidt Øiet, da Dagen indfandt sig, kunde skue, faaes henud over Kramnitze næsten intet andet end Vand, da dette ganske havde overskyllet Øen Litz, naar undtages den paa samme værende Bygning. Ogsaa Øen Lang leed betydeligt. Skjøndt ingen Mennesker eller Creaturer forulykkedes i Rødbye, ere Beboerne dog at beklage, da flere Brønde og samtlige Vandsteder for Creaturer bleve fyldte med Saltvand, foruden at Byens Jorder ogsaa overskylledes af dette; men fremfor alle leed Eieren af Øen Litz saa betydeligt, at han vist fortjener Landsfaderens, vor allernaadigste Konges Opmærksomhed. - Vandet, der var circa 4 Alen over det sædvanlige Flodemaal, stod en heel Dag saa høit, paa bemeldte Øe, at Skipper Adam, der var stationeret ved Kramnitze, gik om Formiddagen Kl. 10 med en Baad, som fører 30 Tønder Korn, lige over Øen, gik derefter norden og Rødbye og til alles Forundring kastede sit Anker ved denne Byes østre Port, hvor en Seiler vist aldrig har været seet for. Om Eftermiddagen (thi Vandet sank meget langsomt) seilede Adam, med fuld Last i Baaden, samme Vei tilbage. – Ogsaa i den øvrige sydlige Deel af Lolland sporedes bemeldte rædsomme Høivand. Vesten for Rødbye, i Byerne Gierringe, Viet og Thiersted, under Grevskabet Christianssæde, gik Vandet ikke alene over betydelige Strækninger Agerland, men endog ind i flere Bygninger; og østen for Rødbye, til henimod Nysted, leed Beboerne, i større eller mindre Grad, paa samme Maade. 2de eenlig boende gamle Folk ved Bjernisse bleve først reddede da Vandet stod 2 Alen høit i deres Værelse. J samme Bye skal 4 Heste være druknede. – En Jagt, ladet med Byg, hjemmehørende paa Femmern, og førtes af en Skipper Lythmann, laae hiin rædsomme Nat for Anker ikke langt fra Kramnitze. Den drev ind paa dette Land, hvor den endnu ligger. Ved Toldstedet Bandholm voxede Vandet bemeldte Morgen 6 Fod over dets sædvanlige Flodemaal. Naar undtages, at nogle Pramme og Baade drev løse, og nogle af Knuhtenborg Marker bestrøgedes af Vandet, anrettede det ingen Skade der.